NAROČNIK: ZAVOD REPUBLIKE SLOVENIJE

ZA BLAGOVNE REZERVE

Dunajska 106, 1000 LJUBLJANA

ki ga zastopa v. d. direktorja: Tomi RUMPF

ID št. za DDV: SI34375848

matična številka: 5022959

(v nadaljevanju: Zavod)

in

PONUDNIK: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki jo zastopa \_\_\_\_\_\_\_\_\_\_\_\_\_\_\_\_\_\_\_\_\_

ID št. za DDV: SI \_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: skladiščnik)

skleneta naslednjo

POGODBO

o skladiščenju in obnavljanju državnih blagovnih rezerv

1. člen

Pogodbeni stranki sta sporazumni, da bo skladiščnik skladiščil in obnavljal državne blagovne rezerve, last Zavoda (v nadaljevanju: blago), iz 1. člena prodajne pogodbe št. \_\_\_\_\_\_\_\_\_\_\_\_ z dne \_\_\_\_\_\_\_\_\_\_\_ (v nadaljevanju: prodajne pogodbe). Skladiščnik bo blago skladiščil kot povečano komercialno zalogo v skladišču skladiščnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Vrsta in količina blaga ter lokacija blaga so določeni s prilogo, ki je sestavni del te pogodbe.

1. člen

Pogodbeni stranki se dogovorita, da je odgovorna oseba za sprejem, shranjevanje, izdajo in transport medicinskih pripomočkov, pregled dokumentacije, ki omogoča sledljivost medicinskih pripomočkov ter vigilanco medicinskih pripomočkov, ki so last Zavoda,

, ki je zaposlena pri skladiščniku in je določena za odgovorno osebo skladiščnika in Zavoda (v nadaljevanju: odgovorna oseba).

Odgovorna oseba mora biti ves čas veljavnosti pogodbe dosegljiva po telefonu št. , e-pošta: . Skladiščnik je dolžan Zavodu nemudoma sporočiti kakršnokoli spremembo odgovorne osebe, vključno s spremembo telefonske številke odgovorne osebe.

Pogodbeni stranki se nadalje dogovorita, da obveznosti odgovorne osebe po tej pogodbi, brez soglasja Zavoda skladiščnik ne sme prenesti na tretjo osebo.

Odgovorna oseba je dolžna ravnati v skladu s poklicno etiko in upoštevati vse veljavne predpise.

V času odsotnosti odgovorne osebe iz 1. odstavka tega člena, naloge odgovorne osebe izvaja , telefon št. , e-pošta:

Skladiščnik je dolžan Zavod nemudoma pisno obvestiti v primeru kakršne koli spremembe, povezane z izvajanjem njegove osnovne dejavnosti oziroma spremembo njegovega dovoljenja za promet na debelo, ki vpliva na Zavodovo dovoljenje za promet z medicinskimi pripomočki na debelo.

(samo za sklope 2-7 in 9-10)

1. člen

Skladiščnik zagotavlja, da je skladišče v takšnem gradbenem in tehničnem stanju, da bo uskladiščeno blago ves čas trajanja skladiščenja ohranjalo fizikalno kemijske lastnosti, skladne s predpisi, tako da je primerno za skladiščenje blaga iz te pogodbe in da ga bo v takšnem stanju tudi vzdrževal.

Skladiščnik zagotavlja, da bodo pogoji skladiščenja ustrezali normativom, ki veljajo za tovrstno blago.

1. člen

Skladiščnik bo opravljal za Zavod vsa dela v zvezi s skladiščenjem in obnavljanjem blaga ter prevzemom in odpremo blaga po nalogu Zavoda.

Skladiščnik bo zagotavljal stalno obnavljanje skladiščenega blaga po vrsti in količini, kot ga je prejel ob uskladiščenju, v skladu z roki trajanja, ki veljajo za posamezno vrsto blaga, kar je razvidno iz priloge k tej pogodbi.

Skladiščnik bo obnavljal blago v skladu s pravili stroke, in sicer najmanj na polovici roka uporabnosti. V primeru spremenjenih razmer na trgu ali ukinitve prometa s posameznim blagom, bo skladiščnik, po predhodno pridobljenem soglasju Zavoda, opravil zamenjavo uskladiščenega blaga z ustreznejšim. Pri zamenjavi blaga se upoštevajo tržne cene blaga na dan menjave.

Skladiščnik mora izvajati obnavljanje na način, da je pogodbena količina blaga vedno na zalogi.

Kakovost skladiščenega blaga mora ves čas trajanja skladiščenja ustrezati zahtevam iz razpisne dokumentacije in tehničnih specifikacij in vsem veljavnim predpisom in standardom, ki urejajo promet in zdravstveno ustreznost tovrstnega blaga. Skladiščeno blago mora imeti zakonsko predpisane oznake (deklaracije).

V primeru sprostitve blaga bo skladiščnik, v skladu s takratno odločitvijo Zavoda, izvajal tudi prevoze blaga po takratnih tržnih cenah. V primeru odločitve Zavoda, da bo skladiščnik izvajal prevoz, bo Zavod izdal naročilnico.

Ob prevzemu ali odpremi po nalogu Zavoda bo skladiščnik izstavil ustrezno dokumentacijo in jo najkasneje v treh (3) dneh po prevzemu ali odpremi posredoval Zavodu.

1. člen

Za vsako razpolaganje z blagom, ki presega skladiščenje in obnavljanje blaga, mora Skladiščnik predhodno pridobiti pismeno soglasje Zavoda in izstaviti ustrezno dokumentacijo in jo najkasneje v treh (3) delovnih dneh po prevzemu ali odpremi blaga posredovati Zavodu.

1. člen

Zavod bo skladiščniku priznal stroške skladiščenja in obnavljanja (prevzema in odpreme) na podlagi podpisane pogodbe in priloge za tekoče leto ter računa, ki ga bo izstavil skladiščnik enkrat mesečno za pretekli mesec, in sicer najkasneje do 8. dne v tekočem mesecu.

V začetku proračunskega leta skladiščnik ne bo izstavil računa pred prejemom podpisanega letnega dodatka. Rok plačila je 30 dni od prejema računa. V primeru neplačila v tem roku pripadajo skladiščniku zakonsko določene zamudne obresti.

Pri izračunu stroškov skladiščenja se upošteva zaloga blaga na 15. dan tekočega meseca. Blago mora biti skladiščeno najmanj 15 dni v mesecu, sicer se skladiščnina ne obračuna. Stroške obnavljanja (prevzem in odprema) si lahko skladiščnik obračuna le na podlagi dejansko opravljenih storitev, v rokih, določenih za obnavljanje posameznih vrst blaga.

Za Zavod ne nastanejo nobene obveznosti, ki jih ne določa ta pogodba ali niso določene v pismeni obliki.

1. člen

Mesečna višina stroškov na dan sklenitve te pogodbe znaša: \_\_\_\_\_\_\_\_\_\_\_ (brez DDV-ja) oziroma \_\_\_\_\_\_\_\_\_\_\_\_(z DDV-jem).

Okvirna letna vrednost te pogodbe je \_\_\_\_\_\_\_\_\_\_\_\_\_ brez DDV-ja) oziroma \_\_\_\_\_\_\_\_\_\_\_\_ (z DDV-jem).

DDV se obračuna z veljavno davčno stopnjo v skladu z vsakokratno veljavno zakonodajo, ki ureja davek na dodano vrednost.

Okvirna letna vrednost se bo vsako leto določila z dodatkom oziroma z novo prilogo k tej pogodbi.

1. člen

Zaloge blaga, skladiščenega pri skladiščniku, ki so last Zavoda, skladiščnik knjiži na izven bilančnih kontih, v skladu z računovodskimi standardi in to blago predstavlja premoženje Zavoda, ki ne more biti premoženje morebitne stečajne ali poravnalne mase skladiščnika.

1. člen

Skladiščnik mora skladiščiti blago kot dober gospodar in nosi vso odgovornost za količino in kakovost blaga. Morebitno nastalo škodo je skladiščnik dolžan Zavodu povrniti.

Na izrecno pisno zahtevo Zavoda se skladiščnik obvezuje za skladiščeno blago izstaviti skladiščnico.

1. člen

Zavod se zavezuje skleniti, v skladu s svojimi standardi, zavarovanje svojega premoženja. Skladiščnik pa se zavezuje skleniti, v skladu s svojimi standardi, zavarovanje svojega premoženja in premoženjskih interesov, ki vključuje minimalno splošno odgovornost za civilno pravne odškodninske zahtevke z vključitvijo zavarovalnega kritja za zahtevke zaradi škode na tujem premoženju oz. premoženju Zavoda.

Skladiščnik se zavezuje izročiti Zavodu fotokopijo vsakokratne veljavne zavarovalne dokumentacije za zgoraj navedeno zavarovanje splošne odgovornosti.

1. člen

Skladiščnik mora nujne ukrepe za preprečitev ali odpravo škode na blagu last Zavoda, kot posledico naravne ali druge nesreče, začeti takoj ter tako preprečiti škodo na uskladiščenem blagu, sicer je odškodninsko odgovoren. Skladiščnik mora Zavod o nastalem dogodku obvestiti takoj po telefonu ali pisno oziroma z uporabo sodobnih tehničnih sredstev, zapisnik o škodi pa mora posredovati čimprej oziroma v roku 24 ur.

1. člen

Skladiščnik se zavezuje k izvajanju zanesljivega, kakovostnega, prijaznega in okolju varnega ravnanja s skladiščenim blagom.

1. člen

Zavod s svojimi delavci ali drugimi pooblaščenimi osebami sme ob vsakem času kontrolirati količino in kakovost skladiščenega blaga. Skladiščnik mu mora omogočiti prost vstop v skladišče v spremstvu njegovega predstavnika.

1. člen

Skladiščnik se zavezuje, da bo v zavarovanje uskladiščenega blaga, Zavodu izstavil ustrezno finančno zavarovanje. Zavod bo lahko unovčil finančno zavarovanje v vseh primerih uveljavljanja pravic iz 15., 16., 17. in 4. odstavka 24. člena te pogodbe, kakor tudi v primeru uveljavljanja drugih odgovornosti skladiščnika. Zavod lahko nastalo škodo po tej pogodbi obračuna tudi pri plačilu računa skladiščniku.

Vzorec finančnega zavarovanja je sestavni del te pogodbe.

V primeru ugotovljene slabše bonitete skladiščnika lahko Zavod zahteva dodatna zavarovanja. V kolikor skladiščnik ne zagotovi dodatnega zavarovanja, ima Zavod pravico odpovedati pogodbo brez odpovednega roka.

Skladiščnik se zavezuje, da bo v zavarovanje uskladiščenega blaga, Zavodu v roku 8 dni po podpisu prodajne in te pogodbe izstavil finančno zavarovanja (bančno garancijo ali kavcijsko zavarovanje pri zavarovalnici) za dobro izvedbo posla v višini 100% vrednosti blaga na dan izročitve z rokom veljavnosti enega leta. Skladiščnik se zavezuje vsako leto vsaj 10 dni pred zapadlostjo, podaljševati veljavnost bančne garancije ali kavcijskega zavarovanja vse do končne izročitve ali odkupa blaga.

1. člen

V primeru, da uskladiščene količine blaga ob kontrolnem pregledu ne ustrezajo pogodbeni količini, je skladiščnik dolžan plačati Zavodu manjkajočo količino, obračunano po dnevnih tržnih cenah enakega blaga in vse stroške, vezane na ta nakup. Zavod lahko nabavi manjkajoče blago na račun skladiščnika po pravilih kritnega nakupa ali unovči finančno zavarovanje. Skladiščnik je dolžan Zavodu poravnati tudi vso morebitno nastalo škodo.

1. člen

Enako pravico kot po prejšnjem členu ima Zavod tudi, če kakovost uskladiščenega blaga ne ustreza kakovosti prevzetega blaga ob uskladiščenju. V tem primeru da Zavod nekakovostno blago skladiščniku na razpolago in nabavi blago ustrezne kakovosti na njegove stroške po pravilih kritnega nakupa ali unovči finančno zavarovanje. Skladiščnik je dolžan Zavodu poravnati tudi vso morebitno nastalo škodo.

1. člen

Zavod ima tudi pravico, da v primeru nastale škode na skladiščenem blagu iz naslova okvar ali tehničnih oziroma tehnoloških pomanjkljivosti na skladišču, da nekakovostno blago skladiščniku na razpolago in nabavi manjkajoče blago ali blago ustrezne kakovosti na njegove stroške.Zavod lahko nabavi manjkajoče blago ali blago ustrezne kakovosti na račun skladiščnika po pravilih kritnega nakupa ali unovči finančno zavarovanje. Skladiščnik je dolžan Zavodu poravnati tudi vso morebitno nastalo škodo.

1. člen

V primeru, da skladiščnik neupravičeno zaračuna in prejme plačilo za naloge iz te pogodbe, je dolžan plačilo vrniti takoj skupaj z zakonitimi zamudnimi obrestmi, obračunanimi od dneva prejema plačila.

1. člen

Za vse, kar ni predvideno s to pogodbo, veljajo določila Obligacijskega zakonika, Zakona o blagovnih rezervah in drugih veljavnih predpisov.

1. člen

Skladiščnik je seznanjen, da je hranjeno blago pod posebnim režimom državnih blagovnih rezerv, zato nima pravice zadrževati blaga iz kateregakoli naslova in na njem ne more ustanavljati morebitne pridržane, zastavne ali druge pravice.

1. člen

Podatki iz te pogodbe in priloge ne smejo biti dostopni nepooblaščenim osebam in jih je skladiščnik dolžan varovati pred razkritjem.

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo Zavod seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani dobavitelja ali podizvajalca ali
* če bo Zavod seznanjen, da je pristojni državni organ pri dobavitelju ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če dobavitelj nastopa s podizvajalcem pa tudi, če zaradi ugotovljene kršitve pri podizvajalcu dobavitelj ne nadomesti ali zamenja tega podizvajalca v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo Zavod obvestil skladiščnika.

Če Zavod v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. člen

Če kdo v imenu ali na račun druge pogodbene stranke, predstavniku ali posredniku Zavoda v zvezi s to pogodbo obljubi, ponudi ali da kakšno nedovoljeno korist za:

* + pridobitev posla ali
  + za sklenitev posla pod ugodnejšimi pogoji ali
  + za opustitev dolžnega nadzora nad izvajanjem pogodbenih obveznosti ali
  + za drugo ravnanje ali opustitev, s katerim je Zavodu povzročena škoda ali je omogočena pridobitev nedovoljene koristi predstavniku ali posredniku Zavoda, drugi pogodbeni stranki ali njegovemu predstavniku, zastopniku, posredniku;

je ta pogodba nična.

1. člen

Pogodba je sklenjena za nedoločen čas. Vsaka od pogodbenih strank ima pravico enostranske odpovedi te pogodbe. Odpovedni rok je šest (6) mesecev.

Odpoved se poda s priporočenim pismom. Kot datum odpovedi šteje poštni žig pri oddaji pisma na pošto.

Zavod ima pravico takoj odstopiti od te pogodbe v primeru nevestnega dela skladiščnika, ki povzroča ali utegne povzročiti škodo na blagu, v primeru samovoljne odtujitve blaga in v drugih primerih bistvenih kršitev pogodbe. Zavod ima pravico takoj odstopiti od te pogodbe, če je nad skladiščnikom začet postopek prisilne poravnave, stečaja ali likvidacije.

Zavod ima v vseh primerih odpovedi pogodbe pravico od skladiščnika zahtevati obnovljeno blago ali plačilo blaga po takratnih tržnih cenah. V primeru neplačila lahko Zavod unovči finančno zavarovanje.

1. člen

Pooblaščena predstavnika pogodbenih strank – skrbnika pogodbe sta:

* za Zavod: Lojze Černe, [lojze.cerne@dbr.si](mailto:lojze.cerne@dbr.si)
* za Skladiščnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. člen

Pogodbeni stranki morebitna nesoglasja rešujeta sporazumno. V primeru spora je pristojno sodišče v Ljubljani.

1. člen

Pogodba prične veljati z dnem, ko jo obe pogodbeni stranki podpišeta in predložitvi finančnega zavarovanja. Pogodba je napisana v 4 (štirih) enakih izvodih, od katerih vsaka pogodbena stranka prejme po 2 (dva) podpisana izvoda.

---------------------------- ---------------------- Tomi RUMPF

ODGOVORNA OSEBA DIREKTOR V.D. DIREKTORJA

---------------------------------------------- Zavod Republike Slovenije

za blagovne rezerve

Številka: Številka:

Datum: Datum:



**Obrazec garancije za dobro izvedbo posla po EPGP 758**

*Glava s podatki o garantu ali SWIFT ključ*

Za: Zavod Republike Slovenije za blagovne rezerve, Dunajska cesta 106, 1000 Ljubljana, Slovenija

Datum: ……*(vpiše se datum izdaje)*

**VRSTA GARANCIJE:** Garancija za dobro izvedbo posla

**ŠTEVILKA GARANCIJE**  ……….*(vpiše se številka garancije)*

**GARANT:** …………(*vpiše se ime in naslov v kraju izdaje, razen če sta že navedena v glavi)*

**NAROČNIK:** …………….*(vpiše se ime in naslov naročnika garancije)*

**UPRAVIČENEC:** Zavod Republike Slovenije za blagovne rezerve, Dunajska cesta 106, 1000 Ljubljana, Slovenija

**OSNOVNI POSEL:** pogodba……….št………. z dne …….. sklenjena med naročnikom in upravičencem za ……………………..v vrednosti ……….. EUR

**ZNESEK IN VALUTA GARANCIJE:** ………….*(vpiše se najvišji znesek s številko in besedo in valuto plačila)*

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:** nobena

**JEZIK V ZAHTEVANIH LISTINAH:** Slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte

**KRAJ PREDLOŽITVE:** ………………*(Garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki, kot na primer garantov SWIFT naslov. Če kraj predložitve v tej rubriki ni naveden, se predložitev opravi v kraju, kjer je garant izdal garancijo.)*

**DATUM VELJAVNOSTI:** ……. *(vpiše se datum zapadlosti garancije)*

**STRANKA, KI JE DOLŽNA PLAČATI STROŠKE:** ……….*(vpiše se ime stranke)*

Kot garant se s to garancijo nepreklicno zavezujemo, da bomo upravičencu izplačali katerikoli znesek do višine garancijskega zneska, ko upravičenec predloži ustrezno zahtevo za plačilo v zgoraj navedeni obliki predložitve in skupaj z drugimi listinami, če so zgoraj naštete, ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik ni izpolnil svojih obveznosti iz osnovnega posla.

Katerokoli zahtevo po tej garanciji lahko izda upravičenec, njegov pravni naslednik ali Ministrstvo za finance Republike Slovenije in jo moramo prejeti na datum veljavnosti garancije ali pred njim v zgoraj navedenem kraju predložitve.

Za garancijo velja pravo Republike Slovenije. Morebitne spore med upravičencem in garantom rešuje stvarno pristojno sodišče v Ljubljani.

**ZA TO GARANCIJO VELJAJO ENOTNA PRAVILA ZA GARANCIJE NA POZIV (EPGP) REVIZIJA IZ LETA 2010, IZDANA PRI MTZ POD ŠT. 758.**

**PODPIS(I)**